Un preot de la Mănăstirea Nicula din Cluj a întrerupt transmisiunea în direct a echipei Antena 3, care anunţa finalul slujbei închinate Adormirii Maicii Domnului, slujbă la care au participat aproximativ 40 de mii de oameni.



Cameramanul Antena 3 filma credincioşii în timp ce îşi strângeau lucrurile şi părăseau curtea mănăstirii, când reporterului Antena 3 Andreea Popa i s-a cerut să plece din curtea mănăstirii şi să nu mai filmeze "mizerii".



40 de mii de oameni au mers în pelerinaj de Adormirea Maicii Domnului la Mănăstirea Nicula. Unii dintre ei au făcut noapte albă şi s-au rugat. Aseară, icoana făcătoare de minuni a fost scoasă din mănăstire pentru ca toţi credincioşii să se poată închina la ea.



